open-index/open-wikipedia-markdown huggingface dataset:
Άγιος Ιγνάτιος ο Επίσκοπος Μηθύμνης

Ο **Άγιος Ιγνάτιος ο Επίσκοπος Μηθύμνης** (1492-1566), ή **Άγιος Ιγνάτιος ο Αγαλλιανός**, είναι Άγιος της Ορθόδοξης Χριστιανικής Εκκλησίας, ο οποίος διετέλεσε Επίσκοπος Μηθύμνης στη Λέσβο και είχε αξιοσημείωτο εκκλησιαστικό και κοινωνικό έργο.

## Ο βίος του
Ο Άγιος Ιγνάτιος γεννήθηκε το 1492 μ.Χ. στο χωριό Φάραγγα της Μυτιλήνης, κοντά στην Καλλονή, και το επώνυμό του ήταν Αγαλλιανός. Ο πατέρας του, Εμμανουήλ Αγαλλιανός, ήταν ιερέας στη Μυτιλήνη.

Το κοσμικό του όνομα ήταν Ιωάννης. Σε νεαρή ηλικία, παντρεύτηκε και χειροτονήθηκε ιερέας. Ωστόσο, μετά τον θάνατο της συζύγου και των παιδιών του από μια επιδημία, εκτός από τον γιο του Μεθόδιο, αποσύρθηκε στον Ταξιάρχη του Λειμώνα. Εκεί αφιερώθηκε στη μελέτη, την προσευχή και την καλλιέργεια του πατρικού κτήματος.

Κατά την περίοδο της Τουρκοκρατίας, ο Άγιος Ιγνάτιος διαδραμάτισε σημαντικό ρόλο, παρέχοντας πολύτιμες υπηρεσίες στα μοναστήρια της περιοχής και στη χριστιανική κοινότητα του νησιού. Η αγιότητα του βίου του και το έργο του τον ανέδειξαν Μητροπολίτη Μηθύμνης το 1531 μ.Χ., κατά τη διάρκεια του Πατριαρχείου του Ιερεμίου Β΄.

Ως Μητροπολίτης, διακρίθηκε ως άριστος ποιμένας, καθοδηγώντας το ποίμνιό του με σοφία και θεοσέβεια. Εκοιμήθη ειρηνικά το 1566 μ.Χ., αφήνοντας πίσω του την κληρονομιά ενός υποδειγματικού χριστιανικού βίου.

## Κοίμηση & εορτή
Κατά το τέλος του 1563 ο Άγιος ζήτησε να παραιτηθεί από το μητροπολιτικό θρόνο της Καλλονής, για να περάσει την υπόλοιπη ζωή του σαν μοναχός στα μοναστήρια του.

Παρέδωσε την ψυχή του στο Θεό στις 14 Οκτωβρίου του έτους 1566. Τον ενταφίασαν με βαθιά θλίψη και με μεγάλες τιμές οι χριστιανοί κάτοικοι όλων των γύρω χωριών στο μοναστήρι της Μυρσινιώτισσας, που ευρίσκεται πλησίον της Καλλονής Λέσβου.

Η μνήμη του Αγίου τιμάται και εορτάζεται στη νήσο κάθε έτος στις 14 Οκτωβρίου. Σήμερα στη Λέσβο το όνομα ‘’Ιγνάτιος’’ αποτελεί το πλέον διαδεδομένο ανδρικό όνομα στο νησί της Λέσβου, προς τιμήν του Αγίου Ιγνατίου.

## Εικόνες του Αγίου
### Πρώτη εικόνα
Η πρώτη γνωστή εικόνα του Αγίου Ιγνατίου θεωρείται ότι φιλοτεχνήθηκε κατά τη διάρκεια της ζωής του. Το ιδιαίτερο χαρακτηριστικό της είναι η επιγραφή «ο κτύτωρ», αντί για «κτήτωρ» ή «κτίτωρ», πιθανώς λόγω αβεβαιότητας του αγιογράφου. Η εικόνα αυτή αντικατοπτρίζει τη διττή ιδιότητά του ως ιδιοκτήτη και ιδρυτή της Μονής Λειμώνος.

### Δεύτερη εικόνα
Η δεύτερη εικόνα είναι λιθογραφία του 1858 μ.Χ., όπου ο Άγιος απεικονίζεται με τον τίτλο «Άγιος Ιγνάτιος Επίσκοπος Μηθύμνης». Στο κάτω μέρος της λιθογραφίας αναγράφεται:
*«Ο ιερός των μοναστών χορός των Λειμωναίων, του Ιγνατίου μάκαρος κλέους των Μηθυμναίων προσφέρει τοις προσκυνηταίς θαυματουργόν εικόνα, βρίθουσαν χάριν δαψελή και θείαν λαμπηδόνα».*

Η λιθογραφία αυτή αποτελεί τεκμήριο της τιμής και της λατρείας που αποδίδεται στον Άγιο από την τοπική κοινωνία και την Εκκλησία.

## Παραπομπές


## Εξωτερικοί σύνδεσμοι
* Το έργο του Αγίου Ιγνατίου

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Minutes to Midnight (άλμπουμ, Linkin Park)

Το ***Minutes to Midnight*** είναι το τρίτο στούντιο άλμπουμ του Αμερικανικού συγκροτήματος ροκ Linkin Park. Ηχογραφήθηκε μεταξύ Ιανουαρίου 2006 και Μαρτίου 2007 στα στούντιο The Mansion και NRG Recordings και κυκλοφόρησε στις 14 Μαΐου 2007, από τη Warner Bros. Records. Την παραγωγή ανέλαβαν οι Μάικ Σινόντα και Ρικ Ρούμπιν, κάνοντάς το το πρώτο στούντιο άλμπουμ των Linkin Park στο οποίο δεν ήταν παραγωγός ο Ντον Γκίλμορ. Το άλμπουμ περιλαμβάνει μια αλλαγή στη μέχρι τότε συνηθισμένη nu metal μουσική του συγκροτήματος. Ο τίτλος *Minutes to Midnight* προέρχεται από το σύμβολο του Ρολογιού της Αποκάλυψης. Είναι επίσης το πρώτο άλμπουμ του συγκροτήματος που κατέχει την ετικέτα Parental Advisory.

Οι Linkin Park ξεκίνησαν να εργάζονται στο τρίτο τους στούντιο άλμπουμ το 2003, κάνοντας ένα διάλειμμα για την περιοδεία του *[[Meteora (άλμπουμ)|Meteora]]* το 2004. Εκείνη τη χρονική περίοδο, το συγκρότημα ίδρυσε διάφορα δευτερεύον πρότζεκτ: ο Μάικ Σινόντα ίδρυσε το Fort Minor, ενώ ο Τσέστερ Μπένινγκτον τους Dead by Sunrise, τα οποία ανάγκασαν την προσωρινή παύση στην ανάπτυξη του άλμπουμ. Το συγκρότημα σύντομα επέστρεψε στο άλμπουμ, του οποίου η ολοκλήρωση καθυστέρησε πολλαπλές φορές για άγνωστους λόγους. Τελικά, το «What I've Done» επιλέχθηκε ως το κύριο single του άλμπουμ τον Απρίλιο του 2007.

Το άλμπουμ έκανε ντεμπούτο στην πρώτη θέση στο ''Billboard'' 200 των ΗΠΑ και σε 15 ακόμα χώρες, περιλαμβάνοντας το Ηνωμένο Βασίλειο και τον Καναδά. Στις ΗΠΑ, είχε τις περισσότερες πωλήσεις στην πρώτη εβδομάδα κυκλοφορίας για άλμπουμ του 2007 μέχρι τότε, πουλώντας περίπου 623.000 δίσκους. Έχει πουλήσει πάνω από τέσσερα εκατομμύρια αντίτυπα στις ΗΠΑ. Κατατάχθηκε στην 154η θέση στα *Hot 200 Albums of the Decade* του *[[Billboard]]*. Παρά την εμπορική του επιτυχία, το *Minutes to Midnight* έλαβε μικτά σχόλια από τους κριτικούς, αν και το περιοδικό *[[Rolling Stone]]* το κατέταξε το 25ο καλύτερο άλμπουμ του 2007.

## Λίστα κομματιών

## Παραπομπές


Κατηγορία:Δισκογραφία των Linkin Park
Κατηγορία:Άλμπουμ με παραγωγή από τον Ρικ Ρούμπιν
Κατηγορία:Άλμπουμ με παραγωγή από τον Μάικ Σινόντα
Κατηγορία:Άλμπουμ του 2007
Διοργανώσεις Ε.Π.Σ. Βοιωτίας 2024–25

Για την **περίοδο 2024–25**, η Ένωση Ποδοσφαιρικών Σωματείων Βοιωτίας  είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στoν Νομό Βοιωτίας. 

## Πρωτάθλημα

Η δομή του πρωταθλήματος της Ε.Π.Σ. Βοιωτίας είναι η εξής:

* Α΄ Κατηγορία
* Β΄ Κατηγορία
**1ος Όμιλος
**2ος Όμιλος

Στο πρωτάθλημα έχει δοθεί το όνομα Α΄ Κατηγορία "Στάθης Χατζηλάμπρος" προς τιμή του ποδοσφαιριστή του Ελλοπιακού και του Λεβαδειακού που έφυγε από την ζωή σε τροχαίο το καλοκαίρι του 2024.  

### Α΄ Κατηγορία

### Β΄ Κατηγορία
Την άνοδο από τον 1ο όμιλο πήρε η Νίκη Λαφυστίου και ο Αμβρυσσέας Διστόμου ενώ από τον 2ο όμιλο ανέβηκαν ο Α.Ο. Οινοφύτων και ο Θεσπιακός. 

Σημειώσεις:


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Βοιωτίας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2024-2025
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Ε.Π.Σ. Βοιωτίας
Διοργανώσεις Ε.Π.Σ. Δράμας 2024–25

Για την **περίοδο 2024–25**, η Ένωση Ποδοσφαιρικών Σωματείων Δράμας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δράμας.

Η πρωταθλήτρια της ΕΠΣ Δράμας έχει τη δυνατότητα να συμμετέχει στο ειδικό πρωτάθλημα ανόδου. Η ομάδα που ανακηρύσσεται κυπελλούχος ΕΠΣ Δράμας, αποκτά το δικαίωμα συμμετοχής στο Κύπελλο Ελλάδας
 
## Πρωτάθλημα

Η δομή του πρωταθλήματος της Ε.Π.Σ. Δράμας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος

### Α΄ Κατηγορία

Πηγή: [ΕΠΣ Δράμας](https://epsdramas.gr/table.asp?diorganosi=%CE%91%20%CE%95%CE%A1%CE%91%CE%A3%CE%99%CE%A4%CE%95%CE%A7%CE%9D%CE%99%CE%9A%CE%97%20(%CE%A0%CE%A1%CE%A9%CE%A4%CE%91%CE%98%CE%9B%CE%97%CE%9C%CE%91)) 

### Β΄ Κατηγορία
#### 1ος όμιλος

Πηγή: [ΕΠΣ Δράμας](https://epsdramas.gr/table.asp?diorganosi=%CE%92%20%CE%95%CE%A1%CE%91%CE%A3%CE%99%CE%A4%CE%95%CE%A7%CE%9D%CE%99%CE%9A%CE%97%20-%20%CE%91%20%CE%9F%CE%9C%CE%99%CE%9B%CE%9F%CE%A3%20(%CE%A0%CE%A1%CE%A9%CE%A4%CE%91%CE%98%CE%9B%CE%97%CE%9C%CE%91))

#### 2ος όμιλος

Πηγή: [ΕΠΣ Δράμας](https://epsdramas.gr/table.asp?diorganosi=%CE%92%20%CE%95%CE%A1%CE%91%CE%A3%CE%99%CE%A4%CE%95%CE%A7%CE%9D%CE%99%CE%9A%CE%97%20-%20%CE%92%20%CE%9F%CE%9C%CE%99%CE%9B%CE%9F%CE%A3%20(%CE%A0%CE%A1%CE%A9%CE%A4%CE%91%CE%98%CE%9B%CE%97%CE%9C%CE%91))

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δράμας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2024-2025
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Ε.Π.Σ. Δράμας
Σελάνγκορ

[thumb|Το «Κότα Νταρούλ Εχσάν», μνημείο με δύο αψίδες πάνω από τον Ομοσπονδιακό Αυτοκινητόδρομο 2 που συμβολίζει την παραχώρηση τμήματος του Σελάνγκορ στην Ομοσπονδία της Μαλαισίας για τη σύσταση της [Κουάλα Λουμπούρ|Ομοσπονδιακής Επικράτειας της Κουάλα Λουμπούρ.]]
[thumb|Ο [ποταμός Κλανγκ παρά την ομώνυμη πόλη, την αρχαιότερη ίσως του Σελάνγκορ.]]
Το **Σελάνγκορ** (, τζάουι: سلاڠور‎), γνωστό και με τον αραβικό τιμητικό τίτλο **Νταρούλ Εχσάν**, δηλαδή «Κοιτίδα της Ειλικρίνειας», είναι ένα από τα 13 ομόσπονδα κρατίδια (πολιτείες) της Μαλαισίας. Το Σελάνγκορ έχει έκταση 8.104 τετραγωνικά χιλιόμετρα και πληθυσμό 7.363.400 κατοίκους, σύμφωνα με επίσημη εκτίμηση για τον Ιούνιο του 2024, περισσότερους από κάθε άλλο κρατίδιο της χώρας. Βρίσκεται στη νοτιοδυτική πλευρά και ακτή της ηπειρωτικής Μαλαισίας, και συνορεύει με τα μαλαισιακά κρατίδια Περάκ στα βόρεια, Παχάνγκ στα ανατολικά, Νέγκερι Σεμπιλάν στα νότια, και τον Πορθμό της Μαλάκκας στα δυτικά. Το Σελάνγκορ περιβάλλει τα Ομοσπονδιακά Εδάφη (Ομοσπονδιακές Επικράτειες) της Κουάλα Λουμπούρ και της Πουτρατζάγια, αμφότερα πρώην μέρη του. Το κλίμα του Σελάνγκορ είναι ισημερινό τροπικό και υπάρχει ποικιλία από τροπικά δάση. Τα βουνά του ανήκουν στον ορεινό όγκο Τιτιγουανγκσά, που είναι μέρος της μακράς αλυσίδας λόφων και βουνών Τενασέριμ, η οποία φθάνει βόρεια μέχρι τη Μιανμάρ. Το υψηλότερο σημείο στο Σελάνγκορ είναι η κορυφή του όρους Semangkok, με υψόμετρο 1.825 μέτρα πάνω από την επιφάνεια της θάλασσας.

Η πολιτική πρωτεύουσα του Σελάνγκορ είναι η Σα Αλάμ, ενώ η βασιλική και παραδοσιακή πρωτεύουσα είναι η Κλανγκ. Το Κάτζανγκ είναι η μεγαλύτερη πόλη στο κρατίδιο ως προς τη μητροπολιτική περιοχή της, που είχε 1.047.356 κατοίκους το 2020, ενώ η μεγαλύτερη πόλη καθεαυτή είναι η Πεταλίνγκ Τζάγια. Ανώτατος άρχοντας είναι ο εκάστοτε Σουλτάνος του Σελάνγκορ, ένα κληρονομικό αξίωμα. Από το 2003 έως σήμερα (2024) σουλτάνος είναι ο Σαραφουντίν Ιντρίς του Σελάνγκορ.

Το κρατίδιο του Σελάνγκορ έχει τη μεγαλύτερη σε μέγεθος οικονομία από όλα τα κρατίδια της Μαλαισίας ως προς το Ακαθάριστο Εγχώριο Προϊόν (ΑΕΠ), 384 δισεκατομμύρια ρινγκίτ (περίπου 82 δισεκ. ευρώ) το 2022, που αντιστοιχούσαν στο 25,6% του ΑΕΠ όλης της Μαλαισίας. Είναι η πλέον ανεπτυγμένη περιφέρεια της χώρας, με καλές υποδομές μεταφορών και υψηλό επίπεδο διαβιώσεως, με τον χαμηλότερο δείκτη φτώχειας σε όλη τη Μαλαισία.

## Δείτε επίσης
* Σελάνγκορ ΦΚ, ποδοσφαιρική ομάδα του Σελάνγκορ

## Παραπομπές


## Εξωτερικοί σύνδεσμοι
* Επίσημος ιστότοπος
* Πληροφορίες για επισκέπτες

Κατηγορία:Κρατίδια και Ομοσπονδιακές Επικράτειες της Μαλαισίας
Κλανγκ (πόλη)

Το **Κλανγκ** ή **Κελάνγκ** (, τζάουι: کلڠ), επισήμως **Βασιλική Πόλη του Κλανγκ** (, τζάουι: بندر راي دراج کلڠ‎), είναι πόλη της Μαλαισίας, η βασιλική (παλαιότερα και πολιτική) πρωτεύουσα του ομοσπονδιακού κρατιδίου Σελάνγκορ. Είναι επίσης η πρωτεύουσα του ομώνυμου Διαμερίσματος Κλανγκ. Ο γειτονικός λιμένας Πορτ Κλανγκ είναι ο δωδέκατος σε κίνηση λιμένας μεταφορτώσεως εμπορευματοκιβωτίων στον κόσμο.

Σύμφωνα με στοιχεία του 2010, το Κλανγκ είχε πληθυσμό 240.016 κατοίκους, αλλά το πολεοδομικό της συγκρότημα (διοικούμενο από το δημοτικό συμβούλιο του Κλανγκ) είχε πληθυσμό 744.062 κατοίκους, αριθμός που καθιστά το Κλανγκ τη δεύτερη μεγαλύτερη πόλη του Σελάνγκορ.

## Παραπομπές


## Εξωτερικοί σύνδεσμοι
* Η πόλη Κλανγκ στα *[[Βικιταξίδια]]*

Κατηγορία:Πόλεις της Μαλαισίας
Αντίδραση αφυδάτωσης

Στη χημεία, η **αντίδραση αφυδάτωσης** είναι χημική αντίδραση που περιλαμβάνει την απώλεια νερού από το μόριο ή το ιόν που αντιδρά. Οι αντιδράσεις αφυδάτωσης είναι κοινές διεργασίες, το αντίστροφο από μια αντίδραση ενυδάτωσης.
## Αντιδράσεις αφυδάτωσης στην οργανική χημεία
### Εστεροποίηση
Το κλασικό παράδειγμα μιας αντίδρασης αφυδάτωσης είναι η εστεροποίηση Fischer, η οποία περιλαμβάνει την επεξεργασία ενός καρβοξυλικού οξέος με μια αλκοόλη για να δώσει έναν εστέρα
:RCO2H + R′OH  RCO2R′ + H2O
Συχνά, τέτοιες αντιδράσεις απαιτούν την παρουσία ενός παράγοντα αφυδάτωσης, δηλαδή μιας ουσίας που αντιδρά με το νερό.
### Αιθεροποίηση
Δύο μονοσακχαρίτες, όπως γλυκόζη και φρουκτόζη, μπορούν να ενωθούν μεταξύ τους (για να σχηματίσουν σακχαρόζη) χρησιμοποιώντας σύνθεση αφυδάτωσης. Το νέο μόριο, που αποτελείται από δύο μονοσακχαρίτες, ονομάζεται δισακχαρίτης.
### Σχηματισμός νιτριλίου
Τα νιτρίλια παρασκευάζονται συχνά με αφυδάτωση των πρωτογενών αμιδίων.
:RC(O)NH2  →   RCN  + H2O
### Σχηματισμός κετένης
Κετένη παράγεται με θέρμανση οξικού οξέος και παγίδευση του προϊόντος:
:CH3CO2H  →   CH2=C=O  + H2O

### Σχηματισμός αλκενίου
Τα αλκένια μπορούν να παραχθούν από αλκοόλες με αφυδάτωση. Αυτή η μετατροπή, μεταξύ άλλων, χρησιμοποιείται για τη μετατροπή της βιομάζας σε υγρά καύσιμα.  Η μετατροπή της αιθανόλης σε αιθυλένιο είναι ένα θεμελιώδες παράδειγμα:
:&nbsp;&nbsp; CH3CH2OH → H2C=CH2 + H2O
Η αντίδραση επιταχύνεται από όξινους καταλύτες όπως θειικό οξύ και ορισμένοι ζεόλιθοι.
Αυτές οι αντιδράσεις προχωρούν συχνά μέσω ενδιάμεσων καρβοκατιόντων όπως φαίνεται για την αφυδάτωση της κυκλοεξανόλης.
:
:
Ορισμένες αλκοόλες είναι επιρρεπείς σε αφυδάτωση. Τα 3-υδροξυκαρβονύλια, που ονομάζονται αλδόλες, απελευθερώνουν νερό όταν παραμείνουν σε θερμοκρασία δωματίου:
:RC(O)CH2CH(OH)R'  →  RC(O)CH=CHR'  +  H2O
Η αντίδραση προκαλείται από αντιδραστήρια αφυδάτωσης. Για παράδειγμα, η 2-μεθυλ-κυκλοεξαν-1-όλη αφυδατώνεται σε 1-μεθυλκυκλοεξένιο παρουσία σουλφουρανίου του Martin (Martin's sulfurane), το οποίο αντιδρά μη αναστρέψιμα με το νερό.
Η διπλή αφυδάτωση απεικονίζεται με τη μετατροπή της γλυκερόλης σε ακρολεΐνη:
:
## Αντιδράσεις αφυδάτωσης στην ανόργανη χημεία
Ο σχηματισμός του πυροφωσφορικού δεσμού είναι μια σημαντική αφυδάτωση που σχετίζεται με τη βιοενεργητική.
Διάφορα υλικά κατασκευής παράγονται από την αφυδάτωση. Ο γύψος του Παρισιού παράγεται με αφυδάτωση γύψου σε κλίβανο:
:CaSO4.2H2O +{} *heat* -> CaSO4.1/2H2O + 1 1/2H2O *(απελευθερώνεται ως ατμός).*
Η προκύπτουσα ξηρή σκόνη είναι έτοιμη να αναμιχθεί με νερό για να σχηματιστεί μια σκληρή αλλά εύπλαστη πάστα που σκληραίνει.

## Παραπομπές


αφυδατωσης αντιδραση
Ο κατεργάρης των Χριστουγέννων (ταινία, 2000)

***Ο κατεργάρης των Χριστουγέννων*** (πρωτότυπος αγγλικός τίτλος: Dr. Suess' How the Grinch Stole Christmas) είναι αμερικανική Χριστουγεννιάτικη κωμωδίας φαντασίας το 2000, σε σκηνοθεσία του Ρον Χάουαρντ, ο οποίος ήταν επίσης παραγωγός με τον Μπράιαν Γκρέιζερ, βασισμένη στο παιδικό βιβλίο του 1957 με το ίδιο όνομα από τον Θίοντορ Γκέιζελ. Είναι η πρώτη προσαρμογή ζωντανής δράσης και η δεύτερη προσαρμογή του βιβλίου, μετά την τηλεοπτική ειδική κινουμένων σχεδίων του 1966.

Πρωταγωνιστής της ταινίας είναι ο Τζιμ Κάρεϊ ως ο ομώνυμος χαρακτήρας. Στην ταινία πρωταγωνιστούν επίσης οι Τέιλορ Μόμσεν, Τζέφρι Τάμπορ, Κριστίν Μπαράνσκι, Μπιλ Ίργουιν και Μόλι Σάνον σε δεύτερους ρόλους. Η αφήγηση της ταινίας έγινε από τον Άντονι Χόπκινς. Η ιστορία περιστρέφεται γύρω από τον Γκρίντς, έναν γκρινιάρη, πράσινο μοναχικό που ζει στο όρος Κράμπιτ, ο οποίος περιφρονεί τα Χριστούγεννα και τους χαρούμενους κατοίκους του Χούβιλ και ξεκινά να σαμποτάρει την γιορτή τους.

Η ταινία κυκλοφόρησε από την Universal Pictures στις 17 Νοεμβρίου 2000. Η ταινία έλαβε μικτές κριτικές από τους κριτικούς κατά την κυκλοφορία, με επαίνους για την ερμηνεία του Κάρεϊ και τα οπτικά αποτελέσματα της ταινίας, ενώ το σκοτεινό χιούμορ και ο τόνος της ταινίας επικρίθηκαν. Ανέβηκε ως μεγάλη εμπορική επιτυχία στο box office, κερδίζοντας 346 εκατομμύρια δολάρια παγκοσμίως. Έγινε επίσης η δεύτερη πιο εισπρακτική γιορτινή ταινία όλων των εποχών πίσω από το *[[Μόνος στο Σπίτι]]* (1990), μέχρι που ξεπεράστηκε από την έκδοση κινουμένων σχεδίων του 2018, η οποία παρήχθη από το τμήμα κινουμένων σχεδίων Illumination της Universal.

Στα 73α Βραβεία Όσκαρ, η ταινία κέρδισε το Καλύτερο Μακιγιάζ, εκτός από τις υποψηφιότητες για το Καλύτερο Σχέδιο Παραγωγής και το Καλύτερο Κοστούμι. Η ερμηνεία του Κάρεϊ ήταν υποψήφια για το Βραβείο Χρυσής Σφαίρας Καλύτερου Ηθοποιού σε Ταινία – Μιούζικαλ ή Κωμωδία.

## Παραπομπές


## Εξωτερικοί σύνδεσμοι
*

Κατηγορία:Ταινίες παραγωγής Universal Pictures
Κατηγορία:Ταινίες γυρισμένες στη Γιούτα
Κατηγορία:Ταινίες με μουσική σύνθεση Τζέιμς Χόρνερ
Κατηγορία:Ταινίες βασισμένες σε παιδικά βιβλία
Κατηγορία:Ταινίες με θέμα το bullying
Κατηγορία:Ταινίες συσχετιζόμενες με ορφανά
Κατηγορία:Ταινίες του 2000
Κατηγορία:Αμερικανικές χριστουγεννιάτικες ταινίες
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Αμερικανικές ταινίες της δεκαετίας 2000
Chrysler Concorde

Το **Chrysler Concorde** ήταν μεγάλο αυτοκίνητο που παρήχθη από την Chrysler σε δύο γενιές από το 1992 έως το 2003. Το Concorde είχε σχέση με τα Dodge Intrepid, Eagle Vision, Chrysler 300M, Chrysler LHS και την ενδέκατη και τελευταία γενιά Chrysler New Yorker. Ουσιαστικά, αυτά τα αυτοκίνητα μοιράζονταν το ίδιο πλαίσιο και τα ίδια μηχανικά μέρη, με κάπως διαφορετικό στυλ αμαξωμάτων.

Το Chrysler Concorde ήταν μια εκσυγχρονισμένη έκδοση του προηγούμενου Chrysler New Yorker 1993-1996 και διέφερε από αυτό μόνο σε ένα επανασχεδιασμένο εμπρός και πίσω άκρο. Ήταν διαθέσιμο με κινητήρες 3,3 λίτρων V6 και 3,5 λίτρων V6. Το 1996, κυκλοφόρησε μια νέα γενιά του αυτοκινήτου με νέο αμάξωμα και νέους κινητήρες, που διατίθεται με τους κινητήρες 2,7 λίτρων V6, 3,2 λίτρων V6 και 3,5 λίτρων V6, ενώ το πλαίσιο παρέμεινε το ίδιο.

## Παραπομπές



## Εξωτερικοί σύνδεσμοι
* "1993-97 Chrysler Concorde/New Yorker/LHS Prices & Review"

Concorde
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Άννα της Ορλεάνης, ηγουμένη του Φοντεβρώ

μικρογραφία| Ο θυρεός των Βαλουά-Ορλεάνης.

Η **Άννα της Ορλεάνης**, γαλλ.: *Anne d'Orléans* (1464 – 1491 στο Πουατιέ) από τον Οίκο των Βαλουά-Ορλεάνης ήταν Γαλλίδα ηγουμένη. Ήταν το μικρότερο παιδί του Καρόλου δούκα της Ορλεάνης, και της Μαρίας των Λα Μαρκ, κόρης του Αδόλφου Α΄ δούκα της Κλέβης. Ο μοναδικός της αδελφός έγινε ο βασιλιάς Λουδοβίκος ΙΒ΄ της Γαλλίας το 1498. 

## Βιογραφία
Η Άννα έγινε ηγουμένη του Φοντεβρώ (Fontevraud) το 1477.  Αυτό ήταν ένα αβαείο, στο οποίο ζούσαν και μοναχοί και μοναχές, το οποίο όμως διοικούνταν πάντα από μια ηγουμένη. Συνέχισε το έργο τής προκατόχου της Mαρία της Βρετάνης για τη μεταρρύθμιση της τάξης.

Έγινε επίσης ηγουμένη του αβαείου του Τιμίου Σταυρού στο Πουατιέ μέχρι το τέλος της το 1491. Οι εκλογές που ακολούθησαν την τελευτή της, οδήγησαν σε βίαιη διαμάχη μεταξύ των αδελφών δύο υποψηφίων για ηγουμένη.

## Πρόγονοι



## Βιβλιογραφία
* Jennifer C. Edwards, «My Sister for Abbess: Fifteenth-Century Power Disputes over the Abbey of Sainte-Croix, Poitiers», *Journal of Medieval History* 40, αρ. 1 (2014): 85–107.

## Αναφορές

Κατηγορία:Οίκος των Βαλουά
Διοργανώσεις Ε.Π.Σ. Ευβοίας 2024–25

Για την **περίοδο 2024–25**, η Ένωση Ποδοσφαιρικών Σωματείων Eύβοιας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Εύβοιας.

## Πρωτάθλημα

Η δομή του πρωταθλήματος της Ε.Π.Σ. Ευβοίας είναι η εξής:

* Α΄ Κατηγορία
* Β΄ Κατηγορία
**1ος Όμιλος
**2ος Όμιλος 
* Γ΄ Κατηγορία
**1ος Όμιλος
**2ος Όμιλος 
**3ος Όμιλος 
**4ος Όμιλος

### Α΄ Κατηγορία

Σημειώσεις:
 

### Β΄ Κατηγορία

Σημειώσεις:
 
 

**Μπαράζ Ανόδου**
*Ερμής Πηλίου - Ευβοϊκός Αγίου Νικολάου  3-1

### Γ΄ Κατηγορία

Σημειώσεις:
 

Σημειώσεις:


Σημειώσεις:


## Κύπελλο

Οι αγώνες από τα Προημιτελικά και έπειτα :

### Τελικός

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2024-2025
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Ε.Π.Σ. Ευβοίας
Πανελλήνιοι αγώνες σκοποβολής πήλινου στόχου 1950

Οι **Πανελλήνιοι αγώνες σκοποβολής πήλινου στόχου 1950** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο Καισαριανής στις 2 Απριλίου του 1950. Πρωταθλητής αναδείχθηκε ο Παναγιώτης Λιναρδάκης του Ο.Φ.Κ.Ο. με 88 επιτυχίες.Οι αγώνες σημείωσαν μεγάλη επιτυχία. Στο νικητή απονεμήθηκε το πρώτο κύπελλο, χρυσό μετάλλιο και δίπλωμα, στο δεύτερο αργυρό μετάλλιο και δίπλωμα και στον τρίτο χάλκινο μετάλλιο και δίπλωμα. 

Οι Πανελλήνιοι αγώνες αποτέλεσαν και προκριματικούς αγώνες για την επιλογή των αθλητών της εθνικής ομάδας σκοποβολής που θα μετείχε στο Παγκόσμιο πρωτάθλημα πήλινου στόχου της Μαδρίτης.Στο σύνολο των 300 δίσκων σε όλους του προκριματικούς αγώνες οι τρεις καλύτεροι ήταν: 1) Ιωάννης Κούτσης 2) ο Παναγιώτης Λιναρδάκης και 3) Γιώργος Κούτσης.

## Κάτοχοι μεταλλίων

## Παραπομπές


1950
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1950
Κομητεία Κερ (Τέξας)

Η **Κομητεία Κερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 52.598 κατοίκους. Η διοικητική πρωτεύουσα (*έδρα*) είναι το Κέρβιλ.  Η κομητεία ιδρύθηκε το 1856 από τμήμα της κομητείας Μπέξαρ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.107 τετραγωνικά μίλια (2.870 km2), εκ των οποίων 1.103 τετραγωνικά μίλια (2.860 km2) είναι ξηρά και 4,0 τετραγωνικά μίλια (10 km2) (0,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Κιμπλ (Τέξας)

Η **Κομητεία Κιμπλ** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 4,286 κατοίκους. Η διοικητική πρωτεύουσα (*έδρα*) είναι το Τζάνξιον.  Η κομητεία ιδρύθηκε το 1858 από τμήμα της κομητείας Μπέξαρ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.251 τετραγωνικά μίλια (3.240 km2), εκ των οποίων 1.251 τετραγωνικά μίλια (3.240 km2) είναι ξηρά και 0,2 τετραγωνικά μίλια (0,52 km2) (0,02%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Κινγκ (Τέξας)

Η **Κομητεία Κινγκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 265 κατοίκους.Η διοικητική πρωτεύουσα (*έδρα*) είναι το Γκάθρι.  Η κομητεία ιδρύθηκε το 1876 από τμήμα της κομητείας Μπέξαρ και πήρε το όνομά της προς τιμήν του Ουίλιαμ Φίλιπ Κινγκ, στρατιωτικού που σκοτώθηκε στη Μάχη του Άλαμο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 913 τετραγωνικά μίλια (2.360 km2), εκ των οποίων 911 τετραγωνικά μίλια (2.360 km2) είναι ξηρά και 2,5 τετραγωνικά μίλια (6,5 km2) (0,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Ελ Πάσο (Τέξας)

Η **Κομητεία Ελ Πάσο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 865.657 κατοίκους. Η διοικητική πρωτεύουσα (*έδρα*) είναι το Ελ Πάσο.  Η κομητεία ιδρύθηκε το 1848 από τμήμα της κομητείας Σάντα Φε.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.015 τετραγωνικά μίλια (2.630 km2), εκ των οποίων 1.013 τετραγωνικά μίλια (2.620 km2) είναι ξηρά και 2,3 τετραγωνικά μίλια (6,0 km2) (0,2%) καλύπτονται από ύδατα (λίμνες, ποτάμια).
### Γειτονικές κομητείες και δήμοι

*Κομητεία Οτέρο, Νέο Μεξικό (βορειοανατολικά)
*Κομητεία Χάντσπεθ (ανατολικά)
*Πραξέντις Γ. Γκερέρο, Τσιουάουα, Μεξικό (νοτιοανατολικά)
*Γκουανταλούπε, Τσιουάουα, Μεξικό (νότια)
*Χουάρες, Τσιουάουα, Μεξικό (νότια)
*Κομητεία Ντόνια Άνα, Νέο Μεξικό (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μπόρντεν (Τέξας)

Η **Κομητεία Μπόρντεν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 631 κατοίκους. Η διοικητική πρωτεύουσα (*έδρα*) είναι το Γκέιλ.  Η κομητεία ιδρύθηκε το 1876 από τμήμα της κομητείας Μπέξαρ.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 906 τετραγωνικά μίλια (2.350 km2), εκ των οποίων 897 τετραγωνικά μίλια (2.320 km2) είναι ξηρά και 8,6 τετραγωνικά μίλια (22 km2) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Κρόκετ (Τέξας)

Η **Κομητεία Κρόκετ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 3.098 κατοίκους. Η διοικητική πρωτεύουσα (*έδρα*) είναι η Οζόνα.  Η κομητεία ιδρύθηκε το 1875 από τμήμα της κομητείας Μπέξαρ.

## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.807 τετραγωνικά μίλια (7.270 km2), η οποία σχεδόν το σύνολο είναι γη.
### Γειτονικές κομητείες

* Κομητεία Άπτον (βόρεια)
* Κομητεία Ρήγκαν (βόρεια)
* Κομητεία Ίριον (βορειοανατολικά)
* Κομητεία Σλέιχερ (ανατολικά)
* Κομητεία Σάτον (ανατολικά)
* Κομητεία Βαλ Βέρντε (νότια)
* Κομητεία Τέρελ (νότια)
* Κομητεία Πέκος (δυτικά)
* Κομητεία Κρέιν (βορειοδυτικά)

Η κομητεία Κρόκετ είναι από τις λίγες κομητείες στις Ηνωμένες Πολιτείες που συνορεύει με εννέα κομητείες.

## Παραπομπές


Κατηγορία:Κομητείες του Τέξας
Βέλικε Κρτσε

Το **Βέλικε Κρτσε** (σερβ. Велике Крће) είναι χωριό του βόρειου Μαυροβουνίου, υπαγόμενο στον Δήμο της Πλιέβλια, τον βορειότερο της χώρας. Κατά την απογραφή του 2011 είχε 133 κατοίκους έναντι 232 κατοίκων το 1991 και 525 το 1961.

## Δημογραφία
Στην απογραφή του 2011 το 69,9% των κατοίκων του Βέλικε Κρτσε δήλωσαν Σέρβοι, το 25,5% Βόσνιοι και μόλις το 15% Μαυροβούνιοι, ενώ οι υπόλοιποι 20 κάτοικοι δήλωσαν διάφορες άλλες εθνότητες ή δεν απάντησαν.

## Παραπομπές


Βελικε Κρτσε
Βάσκοβο

Το **Βάσκοβο** (σερβ. Вашково) είναι μικρό ορεινό χωριό του βόρειου Μαυροβουνίου σε μέσο υψόμετρο άνω των χιλίων μέτρων, υπαγόμενο στον Δήμο της Πλιέβλια. Κατά την απογραφή του 2011 είχε 68 κατοίκους έναντι 153 κατοίκων το 1981 και 259 το 1948.

## Δημογραφία
Στην απογραφή του 2003 το 67,6% των κατοίκων του Βασιλιέβιτσι δήλωσαν Σέρβοι, το 26,5% Μαυροβούνιοι, ενώ οι υπόλοιποι κάτοικοι δήλωσαν διάφορες άλλες εθνότητες ή δεν απάντησαν.

## Παραπομπές


Βασκοβο
Κλικοβάτσε

Το **Κλικοβάτσε ** (σερβ. Кликоваче) είναι χωριό του Μαυροβουνίου, υπαγόμενο στον Δήμο του Ντανίλοβγκραντ. Κατά την απογραφή του 2011 είχε 422 κατοίκους έναντι 214 κατοίκων το 1981 και 210 το 1948.

## Δημογραφία
Στην απογραφή του 2011 το 58,8% των κατοίκων του Κλικοβάτσε δήλωσαν Μαυροβούνιοι, το 30,3% Σέρβοι, ενώ οι υπόλοιποι 46 κάτοικοι (ποσοστό 10,9%) δήλωσαν διάφορες άλλες εθνότητες ή δεν απάντησαν.

## Παραπομπές


Κλικοβατσε
Τομάσεβο

Το **Τομάσεβο** (σερβ. Томашево), με παλαιότερη ονομασία (έως το 1952) **Σαχοβίτσι** (σερβ. Шаховићи) είναι χωριό του βορειοανατολικού Μαυροβουνίου, υπαγόμενο στον Δήμο του Μπιέλο Πόλιε. Κατά την απογραφή του 2011 είχε 243 κατοίκους έναντι 375 κατοίκων το 1991 και 441 το 1961.

## Ιστορία
Μέχρι και τις αρχές του 20ού αιώνα το Σαχοβίτσι ήταν το διοικητικό κέντρο του ''καζά'' του Κολάσιν. Δημογραφικά δεδομένα που συλλέχθηκαν το 1901-1902 από το βουλγαρικό Υπουργείο Εξωτερικών αναφέρουν ότι το Σαχοβίτσι είχε 25 νοικοκυριά Αλβανών.

Στο Σαχοβίτσι έλαβε χώρα το 1924 η λεγόμενη Σφαγή του Σαχοβίτσι, στην οποία περί τους 600 έως 900 Μουσουλμάνους κατοίκους της περιοχής σφαγιάσθηκαν από Μαυροβούνιους χωρικούς με το πρόσχημα ότι δήθεν τοπικοί παράνομοι είχαν δολοφονήσει τον έπαρχο του Κολάσιν, τον Μπόσκο Μπόσκοβιτς. Οι κατηγορίες αυτές αποδείχθηκαν αργότερα ψευδείς, καθώς μετά τη σφαγή βρέθηκε ότι οι δολοφόνοι του Μπόσκοβιτς ήταν μέλη της φάρας των Ρόβτσα, αντίπαλης της φάρας του Μπόσκοβιτς. Το γεγονός περιγράφει ο γνωστός Γιουγκοσλάβος πολιτικός Μίλοβαν Τζίλας (σε βιβλίο που εκδόθηκε και στην ελληνική, υπό τον τίτλο *Χώρα δίχως Δικαιοσύνη*), βασισμένος στις αναμνήσεις του πατέρα του, που συμμετείχε στη σφαγή.

## Δημογραφία
Στην απογραφή του 2011 το 46,5% των κατοίκων του Τομάσεβο δήλωσαν Μαυροβούνιοι και το 46,1% Σέρβοι, ενώ οι υπόλοιποι 18 κάτοικοι δήλωσαν διάφορες άλλες εθνότητες ή δεν απάντησαν.

## Παραπομπές


Τομασεβο
Τρεμπεσίνι

Το **Τρεμπεσίνι** (σερβ. Требесињ), που δεν πρέπει να συγχέεται με το βουνό Τρεμπεσίνα της Αλβανίας, είναι χωριό του νοτιοανατολικού Μαυροβουνίου, υπαγόμενο στον Δήμο του Χέρτσεγκ Νόβι. Κατά την απογραφή του 2011 είχε 196 κατοίκους έναντι 91 κατοίκων το 1981 και το 1991, και 112 το 1948.

## Δημογραφία
Στην απογραφή του 2011 το 53,6% των κατοίκων του Τρεμπεσίνι δήλωσαν Σέρβοι, το 35,2% Μαυροβούνιοι, ενώ οι υπόλοιποι 22 κάτοικοι (ποσοστό 11,2%) δήλωσαν διάφορες άλλες εθνότητες ή δεν απάντησαν.

## Παραπομπές


Τρεμπεσινι
Αλδόλη

Στην οργανική χημεία, **αλδόλη** (aldol) είναι μια δομή που αποτελείται από μια υδροξυομάδα (-ΟΗ) δύο άνθρακες μακριά είτε από αλδεΰδη είτε από κετόνη . Το όνομα συνδυάζει το επίθημα 'ολ' (ol) από την αλκοόλη και το πρόθεμα ανάλογα με την καρβονυλική ομάδα, είτε 'αλδ' (ald) για μια αλδεΰδη ή 'κετ' (ket) για μια κετόνη, οπότε αναφέρεται ως 'κετόλη'. Για μια αλδόλη μπορεί επίσης να χρησιμοποιείται ο όρος β-υδροξυαλδεΰδη (ή β-υδροξυ κετόνη για μια κετόλη). Ο όρος "αλδόλη" μπορεί να αναφέρεται στην 3-υδροξυβουτανάλη.
Οι αλδόλες είναι το προϊόν μιας αντίδρασης σχηματισμού δεσμού άνθρακα-άνθρακα, δίνοντάς τους ευρεία εφαρμοσιμότητα ως πρόδρομες για μια ποικιλία άλλων ενώσεων.
## Σύνθεση και αντιδράσεις

Οι αλδόλες συντίθενται συνήθως από μια αντίδραση προσθήκης αλδόλης χρησιμοποιώντας δύο αλδεΰδες ή μια αλδεΰδη και μια κετόνη για μια κετόλη. Αυτές οι αντιδράσεις μπορούν επίσης να γίνουν ενδομοριακά για να σχηματίσουν δακτυλίους 5 ή 6 μελών ή για στερεοεκλεκτικές συνθέσεις στην ενεργή περιοχή της ασύμμετρης σύνθεσης.
Οι αλδόλες μπορεί επίσης να υποστούν μια αντίδραση συμπύκνωσης στην οποία η υδροξυομάδα αντικαθίσταται από έναν δεσμό π. Η τελική δομή είναι μια αντιδραστική α,β-ακόρεστη καρβονυλική ένωση, η οποία μπορεί επίσης να χρησιμοποιηθεί σε μια ποικιλία άλλων αντιδράσεων:
:RC(O)CH2CH(OH)R'  →  RC(O)CH=CHR'  +  H2O
## Εφαρμογές
Οι αλδόλες που συντίθενται από δύο αλδεΰδες είναι συνήθως ασταθείς, παράγουν συχνά δευτερεύουσες ενώσεις όπως διόλες, ακόρεστες αλδεΰδες, ή αλκοόλες.  Η υδροξυπιβαλδεΰδη (Hydroxypivaldehyde) είναι ένα σπάνιο παράδειγμα αποστάξιμης αλδόλης. Η αλδόλη 3-υδροξυβουτανάλη είναι πρόδρομη της κιναλδίνης, η οποία είναι πρόδρομος της χρωστικής κίτρινη κινολίνη SS (quinoline Yellow SS).
Οι αλδόλες χρησιμοποιούνται επίσης ως ενδιάμεσες στη σύνθεση φυσικών προϊόντων και φαρμάκων πολυκετιδίων (polyketide) όπως οσεταλμιβίρη (Oseltamivir) και εποθιλόνη (Epothilone).

## Παραπομπές

Κατηγορία:Αλδεΰδες
Watanabe E9W

Το **Watanabe E9W** ήταν μονοκινητήριο διπλάνο αναγνωριστικό υδροπλάνο ειδικά κατασκευασμένο για να επιχειρεί από τα υποβρύχια κλάσης J-3 του Ιαπωνικού Αυτοκρατορικού Ναυτικού. Οι Σύμμαχοι απέδωσαν στον συγκεκριμένο τύπο αεροσκάφους, τον πρώτο που σχεδιάστηκε και κατασκευάστηκε από τη σιδηρουργία Watanabe, την ονομασία αναφοράς «**Slim**».

## Σχεδιασμός και ανάπτυξη
Τον Ιανουάριο του 1934 το Ιαπωνικό Αυτοκρατορικό Ναυτικό εξέφρασε την ανάγκη απόκτησης ενός εξειδικευμένου διθέσιου αναγνωριστικού υδροπλάνου που θα επιχειρούσε από τα υποβρύχια τύπου J-3 και ανέθεσε την ανάπτυξή του στη σιδηρουργία Watanabe. Το πρώτο από τα τρία πρωτότυπα που κατασκευάστηκαν πραγματοποίησε την πρώτη του πτήση τον Φεβρουάριο του 1935.

Ένα E9W μεταφερόταν σε τμήματα σε ειδικό χώρο εντός του υποβρυχίου και μπορούσε να συναρμολογηθεί μέσα σε δυόμισι λεπτά από το πλήρωμά του. Ταχύτατα, μόλις σε ενάμισι λεπτό, μπορούσε να ολοκληρωθεί και η αποσυναρμολόγησή του. Έπειτα από την επιτυχή ολοκλήρωση των δοκιμών, παραγγέλθηκαν 32 αεροσκάφη παραγωγής E9W1. 

## Επιχειρησιακή ιστορία
Τα πρώτα E9W εντάχθηκαν σε υπηρεσία το 1938 και το τελευταίο αεροσκάφος παραδόθηκε στο Ναυτικό το 1940. Παρόλο που είχε ξεκινήσει η διαδικασία αντικατάστασής τους από τα μονοπλάνα Yokosuka E14Y, τα E9W ήταν σε υπηρεσία όταν άρχισε ο Πόλεμος του Ειρηνικού. Παρέμειναν σε υπηρεσία μέχρι τον Ιούλιο του 1942 με υποβρύχια που δρούσαν στη Νότια Σινική Θάλασσα και είχαν σαν αποστολή τον αποκλεισμό της ναυσιπλοΐας για τον ανεφοδιασμό των κινεζικών δυνάμεων.

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

## Δείτε επίσης
; Συγκρίσιμα αεροσκάφη
* Yokosuka E14Y

; Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
* 
*  
*  
* 
* 
* 

## Εξωτερικοί σύνδεσμοι
* 

E9W
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
Κατηγορία:Υδροπλάνα
Κατηγορία:Αεροσκάφη ναυτικής αεροπορίας
Κατηγορία:Αναγνωριστικά αεροσκάφη
Βιλαέτι της Κωνσταντινούπολης

Το **Βιλαέτι της Κωνσταντινούπολης** (οθωμανικά τουρκικά: *Vilāet-i İstanbul*) ήταν διοικητική εδαφική οντότητα της Οθωμανικής Αυτοκρατορίας.

Είχε ειδική οργάνωση, καθώς τέθηκε υπό την άμεση εξουσία του Υπουργού Αστυνομίας, ο οποίος κατείχε ρόλο ισοδύναμο με τον κυβερνήτη σε άλλα βιλαέτια.

Περιλάμβανε τη Σταμπούλ (την εσωτερική πόλη) και τις συνοικίες Εγιούπ, Κασίμ Πασά, Πέρα και Γαλατά, και όλα τα προάστια από την Σηλυβρία στη θάλασσα του Μαρμαρά έως τη Μαύρη Θάλασσα στην ευρωπαϊκή πλευρά και από το Γκίλι. στη Μαύρη Θάλασσα μέχρι το τέλος του Κόλπου του Ιζμίτ στην ασιατική πλευρά.

Το 1878, ιδρύθηκε μια επαρχιακή δομή, με κυβερνήτη και επαρχιακούς αξιωματούχους, για να εκτελεί τις ίδιες λειτουργίες εντός της Κωνσταντινούπολης που οι επαρχιακές αρχές εκτελούσαν σε άλλα μέρη της Αυτοκρατορίας.

## Διοικητικές διαιρέσεις
Σαντζάκια και καζάδες, περίπου 1877:
*Σαντζάκι της Σταμπούλ: καζάς του Φατίχ Σουλτάν Μεχμέτ, Εγιούπ, Καρτάλ, Πριγκηπόννησα
*Σαντζάκι του Πέρα: καζάς του Γαλατά, Γενίκιοϊ
*Σαντζάκι του Σκουτάρι: καζάς του Μπεϊκόζ
*Σαντζάκι του Μπούγιουκτσεκμετζε, καζάς της Τσατάλτζα

## Παραπομπές


Κωνσταντινουπολης
Κωνσταντινουπολης
Κατηγορία:Ιστορία της Επαρχίας της Κωνσταντινούπολης
Kawanishi K-11

Το **Kawanishi K-11** ήταν μονοθέσιο μαχητικό που αναπτύχθηκε για τα αεροπλανοφόρα του Ιαπωνικού Αυτοκρατορικού Ναυτικού την δεκαετία του 1920. Κατασκευάστηκαν μονάχα δύο πρωτότυπα, διότι ο τύπος δεν κάλυπτε τις ανάγκες του Ναυτικού και κατά συνέπεια δεν εντάχθηκε σε παραγωγή.

## Σχεδιασμός και ανάπτυξη
Η Kawanishi ανέπτυξε το Κ-11 με ίδιους πόρους επιδιώκοντας να παρουσιάσει ένα αεροσκάφος που θα κάλυπτε τις απαιτήσεις του Ναυτικού για την απόκτηση νέου μαχητικού προς αντικατάσταση των Mitsubishi 1MF. Ανταγωνιστικές προτάσεις, κατόπιν επίσημου αιτήματος του Ναυτικού, παρουσίασαν οι εταιρείες Aichi (το Aichi Type H), Mitsubishi (το 1MF9) και Nakajima. Το K-11 ήταν ένα διπλάνο με πτέρυγες ίσου εκπετάσματος και σταθερό σύστημα προσγείωσης που προωθούνταν από εν σειρά κινητήρα BMW μέγιστης ισχύος των 500 hp. Η άτρακτός του ήταν μεταλλικής κατασκευής με υφασμάτινη επικάλυψη και οι πτέρυγές του ξύλινες.

Το αρχικό πρωτότυπο πραγματοποίησε την πρώτη του πτήση τον Ιούλιο 1927 και το 1928 ολοκληρώθηκε και δεύτερο πρωτότυπο, στο οποίο είχαν ενσωματωθεί τροποποιήσεις σε άτρακτο και ουραίο. Εν τέλει το Ναυτικό επέλεξε την πρόταση της Nakakima, το A1N, με συνέπεια να τερματιστεί η ανάπτυξη του Κ-11. Η Kawanishi αξιοποίησε τα δύο πρωτότυπα που κατασκεύασε ως αεροσκάφη επικοινωνιών/συνδέσμου.

## Δείτε επίσης
; Συγκρίσιμα αεροσκάφη
*Aichi Type H
*Mitsubishi 1MF9
*Nakajima A1N

## Παραπομπές

## Βιβλιογραφία
*
*

Κατηγορία:Μαχητικά αεροσκάφη
K-11
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Στανίσουαφ Τιμ

Ο **Στανίσουαφ Αλέκσι Τιμ** (πολωνικά: *Stanisław Aleksy Tym*, 17 Ιουλίου 1937 - 6 Δεκεμβρίου 2024) ήταν Πολωνός ηθοποιός, κωμικός, δημοσιογράφος και σατιρικός συγγραφέας, καθώς και σκηνοθέτης και σεναριογράφος ταινιών και θεάτρου.

Ο Τιμ συν-παρήγαγε και πρωταγωνίστησε σε πολλές ταινίες του Στανίσουαφ Μπαρέγια. Απέκτησε μεγάλη φήμη για την ερμηνεία του στην καλτ ταινία του Μάρεκ Πιβόφσκι, *Rejs* (*Κρουαζιέρα*). Σε μια άλλη καλτ ταινία, *Miś* (*Αρκουδάκι*), συν-έγραψε το σενάριο και έπαιξε δύο κύριους ρόλους.

Στη δεκαετία του 1990, ήταν συντάκτης για το δημοφιλές πολωνικό περιοδικό ειδήσεων *[[Wprost]]*, αργότερα έγραψε για την εφημερίδα *[[Rzeczpospolita (εφημερίδα)|Rzeczpospolita]]* και για την *[[Polityka]]* από το 2007.

Ήταν νικητής πολλών βραβείων, συμπεριλαμβανομένου του Βραβείου Kisiel για τον καλύτερο συντάκτη το 1998.

Ο Τιμ πέθανε στις 6 Δεκεμβρίου 2024, σε ηλικία 87 ετών.

## Φιλμογραφία

## Παραπομπές


## Εξωτερικοί σύνδεσμοι

* ''Σχετικά με τον Στανίσουαφ Τιμ – Filmweb.pl'' (πολωνικά)
* 
* 

Κατηγορία:Πολωνοί ηθοποιοί κινηματογράφου
Κατηγορία:Πολωνοί ηθοποιοί τηλεόρασης
Κατηγορία:Πολωνοί σκηνοθέτες κινηματογράφου
Κατηγορία:Πολωνοί σκηνοθέτες θεάτρου
Κατηγορία:Πολωνοί σεναριογράφοι
Κατηγορία:Πολωνοί συγγραφείς
Κατηγορία:Κωμικοί
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κάρολος της Ορλεάνης, δούκας του Παντιέβρ

Ο **Κάρολος**, γαλλ.: Charles d'Orléans, duc de Penthièvre (1 Ιανουαρίου 1820 – 25 Ιουλίου 1828) από τον Οίκο της Ορλεάνης ήταν το 8ο παιδί του δούκα της Ορλεάνης, του μελλοντικού Λουδοβίκου Φιλίππου Α΄ και της Μαρίας Αμαλίας της Νάπολης και της Σικελίας, κόρης του Φερδινάνδου Α΄ των Δύο Σικελιών. Έγινε δούκας του Παντιέβρ, έναν τίτλο που είχε προηγουμένως ο προπάππος του.

## Βιογραφία
Ο *Charles* Ferdinand Louis Philippe Emmanuel γεννήθηκε στο Παλαί Ρουαγιάλ στο Παρίσι, την επίσημη κατοικία στην πόλη του Οίκου της Ορλεάνης από το 1692.  Μέσα στην οικογένειά του, είχε το παρωνύμιο *Pimpin*. 

Ήταν ο 4ος από τους έξι γιους που γεννήθηκαν στον δούκα της Ορλεάνης: ο Φερδινάνδος Φίλιππος γεννήθηκε το 1810, ο Λουδοβίκος δούκας του Νεμούρ γεννήθηκε το 1814, ο Φραγκίσκος πρίγκιπας του Ζουανβίλ γεννήθηκε το 1818, και μετά ακολούθησε ο Κάρολος. Τα μικρότερα αδέλφια του ήταν ο Ερρίκος δούκας του Ωμάλ και ο Αντώνιος δούκας του Moνπανσιέ. Η μεγαλύτερη αδελφή του η Λουίζα παντρεύτηκε τον Λεοπόλδο Α' του Βελγίου. Μία άλλη αδελφή, η Κλημεντίνη ήταν η μητέρα του Φερδινάνδου Α' της Βουλγαρίας. Αυτός γεννήθηκε έναν μήνα πρόωρα, και πίστευαν ότι δεν θα ζούσε. Αν και έζησε, παρέμεινε σωματικά αδύναμος και πνευματικά ανάπηρος. Τον φρόντιζε ένας υπηρέτης ονόματι *Ζοζέφ Ουζινέ*, ο οποίος τον αγαπούσε πολύ. 

Στον Κάρολο δόθηκε ο τίτλος τού δούκα τού Παντιέβρ, ο οποίος είχε περάσει στον Οίκο της Ορλεάνης από κληρονομία. Η εκ πατρός γιαγιά του Λουίζα Μαρία Αδελαΐδα των Βουρβόνων, σύζυγος του Λουδοβίκου Φιλίππου Β΄, ήταν πλούσια κληρονόμος, και κληρονόμησε την περιουσία τού Παντιέβρ από τον πατέρα της πριν από την Επανάσταση. Ως εκ τούτου, ο κλάδος της Ορλεάνης ήταν ένας από τους πλουσιότερους στην Ευρώπη, που συναγωνιζόταν την κύρια γραμμή τον Βουρβόνων προηγούμενο αιώνα.
αριστερά|μικρογραφία| Ο τάφος του Καρόλου στο Ντρε.
Απεβίωσε στο Σατώ ντε Νεγύ στα περίχωρα του Παρισιού το 1828, σε ηλικία 8 ετών. Ο Ουζινέ έγραψε: «Ο Pimpin πεθαίνει από φρικτούς σπασμούς, 25 Ιουλίου 1828».  Οι πιθανές νύφες περιελάμβαναν την εξαδέλφη του, πριγκίπισσα Μαρία Καρολίνα των Δύο Σικελιών, που επίσης γεννήθηκε το 1820. Αυτή αργότερα παντρεύτηκε τον ινφάντε Κάρολο, κόμη του Μοντεμολίν, αλλά απεβίωσε άτεκνη. Ο Κάρολος τάφηκε στο Βασιλικό Παρεκκλήσιο του Ντρε, τόπο ταφής του Οίκου της Ορλεάνης που ανακαινίστηκε από την εκ πατρός γιαγιά του Λουίζα Μαρία Αδελαΐδα των Βουρβόνων, την οποία δεν γνώρισε ποτέ. Σε λιγότερα από δύο χρόνια μετά το τέλος του, ο πατέρας του έγινε βασιλιάς των Γάλλων στις 9 Αυγούστου 1830.

## Πρόγονοι




## Αναφορές

Κατηγορία:Δούκες του Παντιέβρ
Κατηγορία:Οίκος των Βουρβόνων
Yokosuka K5Y

Το **Yokosuka K5Y** ήταν διθέσιο διπλάνο εκπαιδευτικό αεροσκάφος του Ιαπωνικού Αυτοκρατορικού Ναυτικού από τα μέσα της δεκαετίας του 1930 και κατά την διάρκεια του Β΄ Παγκοσμίου Πολέμου. Όπως όλα τα ιαπωνικά εκπαιδευτικά, σε υπηρεσία τα K5Y ήταν βαμμένα πορτοκαλί και έτσι τους αποδόθηκε το προσωνύμιο «κόκκινη λιβελούλα». Οι Σύμμαχοι απέδωσαν στον συγκεκριμένο τύπο αεροσκάφους την ονομασία αναφοράς «**Willow**». 

Η βύθιση του αμερικάνικου αντιτορπιλικού USS ''Callaghan'' στις 28 Ιουλίου 1945 ήταν η τελευταία απώλεια πλοίου εξαιτίας επίθεσης καμικάζι και πραγματοποιήθηκε από ένα K5Y.

## Σχεδιασμός και ανάπτυξη
Σχεδιαστικά το K5Y ήταν βασισμένο στο εκπαιδευτικό τύπου 91, το οποίο αντιμετώπιζε ζητήματα ευστάθειας που οδήγησαν το 1933 την Kawanishi στην απόφαση να τροποποιήσει σημαντικά το αρχικό σχέδιο. Τα K5Y εντάχθηκαν σε υπηρεσία το 1934 και παρέμειναν σε χρήση μέχρι το τέλος του παγκοσμίου πολέμου. Τα K5Y1 διέθεταν σταθερό σύστημα προσγείωσης και επιχειρούσαν από αεροδρόμια ενώ τα K5Y2 και K5Y3 ήταν υδροπλάνα. Η Kawanishi ολοκλήρωσε εξήντα μονάδες στις εγκαταστάσεις της, έπειτα η παραγωγή συνεχίστηκε από τις εταιρείες Watanabe (556 μονάδες), Mitsubishi (60 μονάδες), Hitachi (1393 μονάδες), Yokosuka (75 μονάδες), Nakajima (24 μονάδες), Nippon (2733 μονάδες) και Fuji (896 μονάδες). Συνολικά ολοκληρώθηκαν 5770 αεροσκάφη, καθιστώντας τα K5Y τα σημαντικότερα αεροσκάφη ενδιάμεσης εκπαίδευσης του Αυτοκρατορικού Ναυτικού. 

Είχε προταθεί η ανάπτυξη δύο επιπλέον εκδόσεων με σταθερό σύστημα προσγείωσης, που εν τέλει δεν ευοδώθηκε: το K5Y4 με κινητήρα Amakaze 21A μέγιστης ισχύος 480&nbsp;hp και το K5Y5 με κινητήρα Amakaze 15 των 515&nbsp;hp.

## Χρήστες

; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

; Ινδονησία (μεταπολεμικά)

## Δείτε επίσης

; Συγκρίσιμα αεροσκάφη
* Arado Ar 66
* Avro 626
* Breda Ba.25

## Παραπομπές


## Βιβλιογραφία
* Collier, Basil. *Japanese Aircraft of World War II*. London: Sidgwick & Jackson, 1979. .
* 
* 
* Mondey, David. *The Concise Guide to Axis Aircraft of World War II*. London: Chancellor Press, 1996. .
* Tagaya, Osamu. *Imperial Japanese Naval Aviator, 1937-45*. Botley, Oxfordshire, UK: Osprey Publishing, 2003. .
* 

## Εξωτερικοί σύνδεσμοι
* 

K5Y
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Υδροπλάνα
Μαργαρίτα του Ροάν

Η **Μαργαρίτα, γαλλ.:** *Marguerite de Rohan* (π. 1424 - 1496 στο Σατώ ντε Κονιάκ  ) ήταν Γαλλίδα ευγενείς, κόρη του Αλαίν Θ΄υποκόμη του Ροάν και της Μαργαρίτας της Βρετάνης και σύζυγος του Ιωάννη της Ορλεάνης, κόμη του Ανγκουλέμ. Είναι η γιαγιά του Φραγκίσκου Α΄ της Γαλλίας και της Μαργαρίτας του Ανγκουλέμ.

## Βιογραφία
Πιθανότατα γεννήθηκε μεταξύ 1420 και 1428 . Στο μυαλό του πατέρα της, Αλαίν Θ΄ του Ροάν, η Mαργαρίτα και οι αδελφές της θα ήταν στην υπηρεσία των πολιτικών και διπλωματικών του ενεργειών. Το 1431 διαπραγματεύτηκε τον αρραβώνα της κόρης του Ιωάννας με τον Ιωάννη της Ορλεάνης, κόμη του Aνγκουλέμ, ο οποίος ήταν αιχμάλωτος στο Λονδίνο. Τα χρόνια πέρασαν και το 1442, ο Aλαίν του Ροάν αποφάσισε να διακόψει τον αρραβώνα, για να παντρέψει την κόρη του με τον Φραγκίσκο του Ριέ (1418-1458), κόμη του Αρκούρ. Ο κόμης του Ανγκουλέμ απελευθερώθηκε μέχρι το 1444 και ζήτησε αποζημίωση από το Κοινοβούλιο του Παρισιού. Μετά από πέντε χρόνια, έγινε μια συμφωνία, σύμφωνα με την οποία ο Ιωάννης της Ορλεάνης νυμφεύτηκε τη μικρότερη αδελφή τής Ιωάννας, τη Μαργαρίτα του Ροάν, που τότε ήταν περίπου 20 ετών. Ο μελλοντικός σύζυγος ήταν ήδη 49 ετών .

Ο Ιωάννης της Ορλεάνης απεβίωσε μετά από 18 χρόνια έγγαμου βίου, στις 30 Απριλίου 1467  .

Χήρα, πραγματοποίησε αρκετές αγορές, τις κυριότητες των Σαλέ και Ζεντέ και στη συνέχεια, στις 10 Σεπτεμβρίου 1471, τη βαρονία του Moνμπρόν  . Οι βαρόνοι του Μονμπρόν είχαν κάνει το λάθος να συμπαραταχθούν με τον βασιλιά της Αγγλίας κατά τη διάρκεια του Εκατονταετούς Πολέμου και ο Κάρολος Ζ΄ κατέστρεψε το κάστρο ως αντίποινα . Η Mαργαρίτα του Ροάν ανοικοδόμησε το κάστρο του Moνμπρόν  και απέτισε φόρο υποτέλειας στον επίσκοπο του Ανγκουλέμ γι' αυτή τη γη .

Απεβίωσε στο Σατώ ντε Κονιάκ το 1496  .

## Οικογένεια
Στις 31 Αυγούστου 1449, παντρεύτηκε τον Ιωάννη της Ορλεάνης (1399-1467), κόμη του Ανγκουλέμ και απέκτησε τρία παιδιά:
* Λουδοβίκος (γενν. 1450-1453 στο Σατώ ντε Μπουτεβίλ)
* Κάρολος (1459-1496), κόμης του Ανγκουλέμ,
* Ιωάννα (1462-1520), παντρεύτηκε τον Κάρολο Φραγκίσκο ντε Κετιβύ, κόμη του Tαγιεμπούργ.

## Παραπομπές


## Συμπληρωματική βιβλιογραφία
* .

## Εξωτερικοί σύνδεσμοι

* [Μαργαρίτα](https://fr.wikipedia.org/wiki/Autorit%C3%A9_(sciences_de_l%27information))
* ντε Ροάν
* Η απογραφή μετά το θάνατο της Marguerite de Rohan, κόμισσας του Angoulême

Κατηγορία:Οίκος του Ροάν
Γέφυρα του Γερούξαλη

Η **Γέφυρα του Γερούξαλη**, είναι παλιά πέτρινη γέφυρα που βρίσκεται στην ευρύτερη περιοχή του Αηδονοχωρίου Σερρών, στο όρος Κερδύλιο στον δήμο Βισαλτίας.

Διαθέτει 1 καμάρα. Η ονομασία της γέφυρας, φαίνεται να είναι σύνθετη, από τις λέξεις «Γιουρούκος» και το κύριο όνομα «Αλής». Στην ευρύτερη περιοχή της Βισαλτίας πράγματι μαρτυρείται εγκατάσταση πληθυσμών Γιουρούκων, οι οποίοι πιθανότατα κατοικούσαν ή ακόμη και δημιούργησαν την πληθώρα των μουσουλμανικών οικισμών, που υπήρχαν στο βουνό μέχρι τον 20ό αιώνα. Το 2005, χαρακτηρίστηκε μνημείο εντασσόμενη στον Διαρκή Κατάλογο Κηρυγμένων Αρχαιολογικών Χώρων και Μνημείων της Ελλάδος. Η εγγραφή στον κατάλογο, έγινε από κοινού με την επίσης, παλιά πέτρινη γειτονική γέφυρα της Δρίστας, και *διότι αποτελούν ιδιαίτερα έργα της τεχνικής παράδοσης, αρμονικά ενταγμένα στο φυσικό τοπίο της περιοχής*.

## Παραπομπές


Γερούξαλη
Γερούξαλη
Οι γερανοί του Ιβύκου (Σίλερ)

***Οι γερανοί του Ιβύκου*** () είναι μπαλάντα του Φρίντριχ Σίλερ που γράφτηκε τον Ιούνιο του 1797 και δημοσιεύτηκε στο ετήσιο *Αλμανάκ των Μουσών* το 1798. Αναφέρεται στη θρυλική ιστορία της δολοφονίας του ποιητή Ίβυκου, τους δράστες της οποίας αργότερα υπέδειξαν μαύροι γερανοί. 

Η μπαλάντα γράφτηκε στα πλαίσια καλλιτεχνικού διαγωνισμού του Σίλερ με τον Γκαίτε το 1797, το αποκαλούμενο «έτος μπαλάντας». 

## Υπόθεση
Στο δρόμο του για τα Ίσθμια, λίγο πριν φθάσει στην Κόρινθο, ο ποιητής Ίβυκος σκοτώνεται από δύο ληστές. Ξεψυχώντας, βλέπει ένα κοπάδι γερανών να περνούν στον ουρανό και ως μάρτυρες του εγκλήματος τους καλεί να αποκαλύψουν τους δολοφόνους. Το πτώμα του καλλιτέχνη βρέθηκε σύντομα και πολλοί άνθρωποι που συγκεντρώθηκαν για τους αγώνες στο θέατρο ήταν σοκαρισμένοι και εξοργισμένοι από τη δολοφονία, αλλά μάρτυρες δεν υπήρχαν και δεν έβλεπαν τρόπο να βρουν τους ενόχους. 

Η θεατρική παράσταση που παρουσιάζεται ενώπιον του κοινού έχει μια εντυπωσιακή χορωδία των Ερινύων που αναφέρεται στο αναπόφευκτο της τιμωρίας και περιγράφει τα μεταθανάτια δεινά των δολοφόνων. Οι θεατές πάγωσαν και περίμεναν ένα σημάδι. Ξαφνικά, ένα κοπάδι γερανών πετά πάνω από το θέατρο και σκοτεινιάζει τον ουρανό - και τότε ένας από τους δολοφόνους γυρίζοντας στον άλλο αναφωνεί: «Ιδού οι γερανοί του Ιβύκου!» - εκθέτοντας έτσι τον εαυτό του. Οι εγκληματίες, που προδόθηκαν μόνοι τους, ομολόγησαν το έγκλημα και καταδικάστηκαν αμέσως σε θάνατο.

## Μετάφραση στα ελληνικά

* Περιλαμβάνεται στη συλλογή ποιημάτων του Φρίντριχ Σίλερ *Μπαλλάντες και άλλα ποιήματα*, μτφ Κυριάκος Σεμέλης, εκδ. Διώνη, 2005 
* Μετάφραση της μπαλάντας: Θρασύβουλος Σταύρου 
## Παραπομπές


Κατηγορία:Φρίντριχ Σίλερ
Κατηγορία:Γερμανικά ποιήματα
Τάσος Ρούσσος

Ο **Τάσος Ρούσσος** (Αθήνα, 1934 - Αθήνα, 24 Φεβρουαρίου 2015) ήταν Έλληνας διανοούμενος, φιλόλογος και μεταφραστής, ο οποίος βραβεύτηκε από την Ακαδημία Αθηνών, τον Δεκέμβριο του 2003, για το σύνολο της λογοτεχνικής του προσφοράς. Επιπλέον, βραβεύτηκε δύο φορές από την Εταιρεία Μεταφραστών Λογοτεχνίας για τη μετάφραση των απάντων του Αισχύλου και για τις μεταφράσεις των τραγωδιών του Σενέκα, και από την Εταιρεία Ελλήνων Θεατρικών Συγγραφέων για το μεταφραστικό του έργο στο αρχαίο δράμα. Έργα του έχουν μεταφραστεί στα αγγλικά, πολωνικά, ρουμανικά, ισπανικά, εσθονικά και σλοβένικα, ενώ πλήθος μεταφράσεών του από το αρχαίο δράμα, καθώς και από το κλασικό και σύγχρονο ρεπερτόριο έχουν παιχτεί από το Εθνικό Θέατρο και από διάφορους θιάσους.

## Βιογραφία
Ο Τάσος Ρούσσος γεννήθηκε στην Αθήνα το 1934. Πήρε πτυχίο φιλολογίας κι εργάστηκε ως καθηγητής στην ιδιωτική και τη δημόσια μέση εκπαίδευση. Από το 1978 δίδαξε νεοελληνική λογοτεχνία στη Δραματική Σχολή του Εθνικού Θεάτρου και διετέλεσε διευθυντής της από το 1989 μέχρι την αποχώρησή του, τον Σεπτέμβριο του 2007. Aσχολήθηκε με τη λογοτεχνία (ποίηση, πεζογραφία, μετάφραση) και δημοσίευσε επιφυλλίδες, άρθρα και κριτικές λογοτεχνίας, ποιήματα και διηγήματα σε διάφορα περιοδικά κι εφημερίδες. Πέθανε στην Αθήνα το πρωί της Τρίτης 24 Φεβρουαρίου 2015, σε ηλικία 81 ετών. Ο Τάσος Ρούσσος ανήκει στη Δεύτερη Μεταπολεμική Γενιά.

## Παραπομπές


## Εξωτερικοί σύνδεσμοι
* Βιβλιονέτ. Τάσος Ρούσσος.
* Εταιρεία συγγραφέων. Τάσος Ρούσσος.
* Κέντρο ελληνικής γλώσσας. Τάσος Ρούσσος.
* Ελένη Γκίκα. *[https://www.fractalart.gr/tasos-roussos/ Αφιέρωμα: Τάσος Ρούσσος, ο εκφραστής του Φανταστικού στην Ελλάδα... «Αλήθεια, πού βρίσκεται όταν ονειρεύεται κανείς;»].* fractalart.gr. 25/02/2015. Ανακτήθηκε στις 23/12/2024.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες διηγηματογράφοι
Κατηγορία:Έλληνες μυθιστοριογράφοι
Κατηγορία:Έλληνες κριτικοί της λογοτεχνίας
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κατηγορία:Δεύτερη Μεταπολεμική Γενιά
Κατηγορία:Βραβευθέντες Ακαδημίας Αθηνών